ग्लॅडिस अल्वारिस

ग्लॅडिस अल्वारिस या ठाणे शहरातील एक सामाजिक कार्यकर्त्या होत्या.
जीवन व कारकीर्द
ग्लॅडिस अल्वारिस या मुंबई शहरातील दादर येथील रहिवासी होत्या. 
त्यांचा विवाह ठाणे चरई येथील उद्योजक [[एडी अल्वारिस यांच्याबरोबर झाल्यानंतर त्या ठाणे येथे स्थायिक झाल्या.
ग्लॅडिस अल्वारिस या स्वभावाने कनवाळू होत्या. त्यांनी कुष्ठरोग्यांसाठीऔषधे व पौष्टिक खाद्यपदार्थांची सोय केली.तुरुंगातील कैद्यांना सुद्धा त्यांनी औषधे वगैरे पुरवली.
ठाण्यातील आमदार विमलताई रांगणेकर व ठाण्याच्या नगराध्यक्षा सुमनताई हेगडे यांच्याबरोबर महिला आणि बालकल्याणाच्या उपक्रमात सहभागी झाल्या.
लष्करी दलांच्या निधी संकलन मोहिमांमध्ये सुद्धा त्यांनी भाग घेतला.
इसवी सन १९७३ मधे त्या ऑस्ट्रेलिया येथे महिला परिषदेसाठी गेल्या होत्या.
ग्लॅडिस अल्वारिस या ठाण्यातील एक समाजसेविका होत्या.
ग्लॅडिस अल्वारिस मार्ग
ठाणे महानगरपालिकेने अल्वारिस यांच्या सामाजिक कार्याची दखल घेऊन त्यांच्या विषयी कृतज्ञता व्यक्त करण्यासाठी पोखरण रोड नंबर २ येथून पुढे वसंत विहार परिसराकडे जाणाऱ्या रस्त्याला ग्लॅडिस अल्वारिस मार्ग हे नाव दिलेले आहे.या रस्त्यावर खाऊगल्ली तयार झाली आहे.याच रस्त्यावर डॉ.काशिनाथ घाणेकर नाट्यगृह आहे.गोदरेज इडनवूडस व कॉसमॉस हेरिटेज ही निवासी संकुले सुद्धा याच रस्त्यावर आहेत.
मृत्यू
इसवी सन १९७३ मध्ये त्या महिला परिषदेसाठी ऑस्ट्रेलिया येथे गेल्या होत्या तिथे एका अपघातात त्यांचे निधन झाले. निधनासमयी त्यांचे वय अवघे ५३ होते.महाराष्ट्र टाईम्स,मुंबई टाईम्स,मंगळवार,१६ जुलै २०२४
संदर्भ व नोंदी

वर्ग:मराठी समाजसेविका
वर्ग:स्त्री चरित्रलेख